

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO RAJONO SAVIVALDYBĖS KAPINIŲ SĄRAŠO PATVIRTINIMO**

2023 m. rugsėjo 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo  6 straipsnio 41 punktu, Lietuvos Respublikos žmonių palaikų laidojimo įstatymo 33 straipsnio 3 dalimi, Kapinių sąrašų sudarymo reikalavimų tvarkos aprašu, patvirtintu Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“,  Rokiškio rajono savivaldybės taryba  nusprendžia:

1. Patvirtinti Rokiškio rajono savivaldybės kapinių sąrašą (pridedama).

2. Pripažinti netekusiu galios Rokiškio rajono savivaldybės tarybos 2016 m. vasario 19 d. sprendimą Nr. TS-31 ,,Dėl Kapinių sąrašo sudarymo reikalavimų ir skelbimo Rokiškio rajono savivaldybės interneto svetainėje tvarkos aprašo patvirtinimo“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Audronė Gavėnienė

**ROKIŠKIO RAJONO SAVIVALDYBĖS TARYBOS SPRENDIMO PROJEKTO ,,DĖL ROKIŠKIO RAJONO SAVIVALDYBĖS KAPINIŲ SĄRAŠO PATVIRTINIMO“**

**AIŠKINAMASIS RAŠTAS**

2023-09-28

Projekto rengėjas – Audronė Gavėnienė, Architektūros ir paveldosaugos skyriaus vyriausioji specialistė.

Pranešėjas komitetų ir Tarybos posėdžiuose – Audronė Gavėnienė, Architektūros ir paveldosaugos skyriaus vyriausioji specialistė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Patvirtinti Rokiškio rajono savivaldybės kapinių sąrašą.  Patvirtinus Rokiškio rajono savivaldybės kapinių sąrašą, jis bus paskelbtas savivaldybės interneto svetainėje.  Šiuo sprendimu siūloma pripažinti netekusiu galios Rokiškio rajono savivaldybės tarybos 2016-02-19 d. sprendimą Nr. TS-31 ,,Dėl Kapinių sąrašo sudarymo reikalavimų ir skelbimo Rokiškio rajono savivaldybės interneto svetainėje tvarkos aprašo patvirtinimo“, kuris yra praradęs aktualumą.  Savivaldybėje yra 328 kapinės, iš kurių: veikiančių – 94; riboto laidojimo – 16; neveikiančių – 218, įrašyta į kultūros vertybių registrą – 16. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos žmonių palaikų laidojimo įstatymo 33 str. 3 d. numato „Iki 2023 m. sausio 1 d. savivaldybės privalo savo interneto svetainėje paskelbti pagal Vyriausybės nustatytus reikalavimus sudarytą ir savivaldybės tarybos patvirtintą visų savivaldybės teritorijoje esančių veikiančių, riboto laidojimo ir neveikiančių kapinių sąrašą. Šis sąrašas turi būti atnaujinamas ir tvirtinamas ne rečiau kaip kartą per metus“.  Kapinių sąrašas sudaromas vadovaujantis Lietuvos Respublikos žmonių palaikų laidojimo įstatymu ir 2008-11-19 LRV nutarimu Nr.1207 ,,Kapinių sąrašų sudarymo reikalavimų tvarkos aprašu“. |
| 3. | Laukiami rezultatai | Patvirtinamas Rokiškio rajono savivaldybės kapinių sąrašas, įvykdant Lietuvos Respublikos žmonių palaikų laidojimo įstatymo reikalavimus. |
| 4. | Lėšų poreikis ir šaltiniai | Finansavimo poreikio nėra. |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6. | Kiti sprendimui priimti reikalingi pagrindimai, skaičiavimai ar paaiškinimai | - |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |